Проект!

**Приемане на Правилник за организацията и дейността на общинския съвет, неговите комисии и взаимодействието му с общинска администрация Мандат 2019-2023г.**

С Решение №3/11.2019г. на Общински съвет, Община Рила е създадена временна комисия за изготвяне на проект за Правилник за организацията и дейността на общинския съвет, неговите комисии и взаимодействието му с общинска администрация, в състав

1. Йорданка Миладинова- Йорданова- Юрисконсулт на Общински съвет;
2. Мария Жлябинкова- Общински съветник;
3. Николай Чифлигаров- Общински съветник;
4. Теодора Симеонова- Общински съветник;
5. Иван Станков- Общински съветник;

В изпълнение на решенито е изготвен проект на Правилник за организацията и дейността на общинския съвет, неговите комисии и взаимодействието му с общинска администрация Мандат 2019-2023г.

**Мотиви за приемане на Правилник за организацията и дейността на общинския съвет, неговите комисии и взаимодействието му с общинска администрация Мандат 2019-2023г.**

**1.Причини за приемане на Правилник за организацията и дейността на общинския съвет, неговите комисии и взаимодействието му с общинска администрация Мандат 2019-2023г.**

Основната причина налагаща приемането на правилник е необходимостта от изработването на акт, който да урежда организацията и дейността на Общински съвет (ОбС) на Община Рила, неговите комисии, както и взаимодействието му с общинската администрация.

**2. Цели, които се поставят:**

Основната цел е да се осигури ефективна организация на работата на ОбС, взаимодействието му с общинска администрация за осъществяване на местното самоуправление, както и условията за сдружаване на Община Рила .

**3. Финансови и други средства, необходими за прилагането на изменението и допълнението на Наредбата:**

Прилагането на новата уредба изисква финансови средства, дотолкова , доколкото регламентира възнаграждението на общинските съветници за участието им в заседания на Общински съвет и заседанията на постоянните комисии, както и възнаграждението на Прдеседателя на Общински съвет. .

**4. Очаквани резултати от прилагането на изменението и допълнението на Наредбата:**

Очакваният резултат от прилагането на новия правилник е спазване на действащото законодателство и регламентиране дейността на Общински съвет, Община Рила.

**5. Анализ за съответствие с правото на Европейския съюз:**

Предложеният проект на правилник не противоречи на нормите на Европейският съюз, тъй като проектът на правилник е подзаконов нормативен акт, регламентиращ дейността на общински съвет, въз основа на Конституцията на Република България, Европейската харта за местното самоуправление, Закона за местното самоуправление и местната администрация и действащото законодателство

**Проект!**

**Решение**

**На основание** чл. 21, ал. 3 от Закона за местното самоуправление и местната администрация, Общински съвет, Община Рила

**Р Е Ш И :**

Приема Правилник за организацията и дейността на общинския съвет, неговите комисии и взаимодействието му с общинска администрация Мандат 2019-2023г.